《龙渊》
宋代·何耕

门前大江河渺漫，昔人饮牛水为乾。
水乾龙逝亦其理，近在咫尺聊泥蟠。
鱼暇玩侮娬獭笑，纵有灵怪谁当看。
德人问舍压我境，便尔筑室相遮栏。
坐令异类皆屏伏，恃有此耳差少安。
却纡朱绂去监郡，遣我守舍良独难。
昨来过门恍如梦，龙致此语催归鞍。
先生不信反不笑，谓我饶舌狂丰干。

作者简介：（1127—1183）宋汉州绵竹人，占籍德阳，字道夫，号怡庵。高宗绍兴十七年四川类试第一。累擢嘉州守，有惠政，与何逢原、孙松寿、宋诲号四循良。孝宗淳熙中历户部郎中、国子祭酒，出知潼川府。